sa isang silid ay nagkulong na naglapat ng pinto ang magali. mula roon ay umalingawngaw ang malumbay na pagtangis nila sa dagok ng palad. kay saklap na naging kaarawan ni loleng! nagsimula sa galak at natapos sa mapait na pagluha! sawing palad na pagkakataon! gabing maligaya. ang buwan noon ay parang nabibitin sa langit. nagpapalalo ng kanyang yaman. sa daan sagat naman noon, ay magulong magulo ang mga bata. may tubigan, may taguan, at kung ano ano pang laro ang ginaganap. nakikipaglamay sila sa liwanag na kaayaaya. noon ang ika pitong gabi ng dasal na patungkol kay kapitang andoy. kaya'kung sino sinong manang at manong ang nagsisidatal. at lalong marami ang dalaga at binatang mga kaibigan ni dolores. ang masamyong halimuyak ng mga dama de notse, sa halamanan ni loleng, ay sumusuob noon, at bumabati sa mga alindog na panauhing patungo sa dasal. ang mga panggabing paroparo, mga pusong palaboy ng pagibig, ay naglisaw naman sa daan at inaabangan ang kanikanilang bulaklak.